Na podlagi 21. in 29. člena [Zakona o lokalni samoupravi](http://www.pisrs.si/Pis.web/pregledPredpisa?id=ZAKO307) (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [11/18](http://www.uradni-list.si/1/objava.jsp?sop=2018-01-0457) – ZSPDSLS-1, [30/18](http://www.uradni-list.si/1/objava.jsp?sop=2018-01-1356), [61/20](http://www.uradni-list.si/1/objava.jsp?sop=2020-01-0901) – ZIUZEOP-A in [80/20](http://www.uradni-list.si/1/objava.jsp?sop=2020-01-1195) – ZIUOOPE), 6. člena [Zakona o pravilih cestnega prometa](http://www.pisrs.si/Pis.web/pregledPredpisa?id=ZAKO5793) (Uradni list RS, št. [82/13](http://www.uradni-list.si/1/objava.jsp?sop=2013-01-3031) – uradno prečiščeno besedilo, [69/17 – popr.](http://www.uradni-list.si/1/objava.jsp?sop=2017-21-3371), [68/16](http://www.uradni-list.si/1/objava.jsp?sop=2016-01-2928), [54/17](http://www.uradni-list.si/1/objava.jsp?sop=2017-01-2436), [3/18](http://www.uradni-list.si/1/objava.jsp?sop=2018-01-0068) – odl. US, [43/19](http://www.uradni-list.si/1/objava.jsp?sop=2019-01-1924) – ZVoz-1B in [92/20](http://www.uradni-list.si/1/objava.jsp?sop=2020-01-1629)), 100. člena [Zakona o cestah](http://www.pisrs.si/Pis.web/pregledPredpisa?id=ZAKO5788) (Uradni list RS, št. 109/10, 48/12, 36/14 – odl. US, 46/15 in 10/18), 3. in 17. člena [Zakona o prekrških](http://www.pisrs.si/Pis.web/pregledPredpisa?id=ZAKO2537) (Uradni list RS, št. 29/11 – UPB, 21/13, 111/13, 74/14 – odl. US, 92/14 – odl. US, 32/16,15/17 – odl. US in [73/19](http://www.uradni-list.si/1/objava.jsp?sop=2019-01-3233) – odl. US)), ter 15. člena [Statuta Občine Poljčane](http://www.lex-localis.info/KatalogInformacij/PodrobnostiDokumenta.aspx?SectionID=24703005-178f-46ce-b461-be8a41a67d10) (Uradni list RS, št. 5/07 in 53/10) je Občinski svet Občine Poljčane na . redni seji dne \_\_\_\_. 2020 sprejel

**O D L O K**

**o ureditvi mirujočega prometa v Občini Poljčane**

# SPLOŠNE DOLOČBE

1. člen

S tem odlokom se na območju Občine Poljčane določi:

* ureditev, upravljanje in nadzor mirujočega prometa,
* pogoje in način odstranitve ter hrambe nepravilno parkiranih vozil,
* pogoje in način odstranitve, hrambo ter prodaje ali uničenja zapuščenih vozil.

1. člen

Izrazi, uporabljeni v tem odloku, imajo enak pomen, kot jih določajo veljavni predpisi s področja pravil prometa.

# UREJANJE IN NADZOR MIRUJOČEGA PROMETA

1. člen

(1) Za ureditev parkiranja se določijo javne parkirne površine, ki se delijo na:

– parkirne površine na in ob vozišču javne ceste,

– posebej urejene javne površine, namenjene parkiranju izven vozišča javne ceste (parkirišča)

in

– druge površine, ki jih lastniki teh površin za potrebe javnega parkiranja s posebno pogodbo

prenesejo v upravljanje Občini Poljčane.

(2) Javne parkirne površine iz prejšnjega odstavka tega člena so praviloma razdeljene na parkirne prostore za posamezna vozila in so označene s predpisano prometno signalizacijo, uporablja pa jih lahko vsak pod pogoji, ki so določeni s predpisi, ki urejajo promet in s tem odlokom.

(3) Javne parkirne površine iz prvega odstavka tega člena so namenjene parkiranju osebnih vozil, lahko pa se določi, da se javne parkirne površine ali del javnih parkirnih površin nameni za parkiranje drugih vozil.

1. člen

Na javnih parkirnih površinah je lahko parkiranje časovno omejeno.

1. člen

(1) Pristojni občinski organ določi območje kratkotrajnega parkiranja s predpisano prometno signalizacijo.

(2) Časovna omejitev parkiranja lahko velja preko celega dneva, ali v določenih urah vse dni v tednu ali samo določene dneve, kar je razvidno iz postavljene prometne signalizacije.

(3) Na javnih parkirnih površinah, ki so namenjene kratkotrajnemu parkiranju in kjer je čas parkiranja omejen, mora voznik označiti čas prihoda na vidnem mestu na armaturni plošči za prednjim vetrobranskim steklom v parkiranem vozilu tako, da je dobro viden in povsem čitljiv z zunanje strani vozila skozi vetrobransko steklo, po izteku dovoljenega časa parkiranja pa vozilo odpeljati. Čas prihoda lahko voznik označi tako, da namesti parkirno uro ali da na listu papirja razločno napiše uro pričetka parkiranja.

(4) Z globo 80 eurov se kaznuje za prekršek voznik, ki ravna v nasprotju s prejšnjim odstavkom tega člena.

1. člen

(1) Posamezne javne parkirne površine se lahko določijo izključno za parkiranje vozil na električni pogon za namen polnjenja vozila.

(2) Vozniki vozil na električni pogon lahko brezplačno parkirajo vozila na urejenih in označenih parkirnih prostorih iz prejšnjega odstavka z namenom njihovega polnjenja največ do šest ur.

(3) Voznik mora v vozilu na električni pogon označiti čas prihoda na vidnem mestu na armaturni plošči za prednjim vetrobranskim steklom v parkiranem vozilu tako, da je dobro viden in povsem čitljiv z zunanje strani vozila skozi vetrobransko steklo, po izteku dovoljenega časa iz prejšnjega odstavka tega člena pa vozilo odpeljati. Čas prihoda lahko voznik označi tako, da namesti parkirno uro ali da na listu papirja razločno napiše uro pričetka parkiranja

(4) Z globo 80 eurov se kaznuje za prekršek voznik, ki ravna v nasprotju z drugim in tretjim odstavkom tega člena.

1. člen

(1) Intervencijska vozila se smejo v času intervencije parkirati na javnih parkirnih površinah brez obvezne označbe začetka parkiranja.

(2) Intervencijska vozila se sme za čas izvajanja nujnih vzdrževalnih del parkirati tudi na javnih površinah v neposredni bližini izvajanja del, kjer parkiranje in ustavljanje ni dovoljeno, če tako parkirano vozilo ne ogroža ostalih udeležencev v cestnem prometu.

(3) Z globo 80 eurov se kaznuje za prekršek voznik, ki ravna v nasprotju z drugim odstavkom tega člena.

1. člen

(1) Na javnih parkirnih površinah je prepovedano

– postavljati ali puščati kakršnekoli druge predmete ali naprave, ki ovirajo ali onemogočajo uporabo parkirnega prostora, razen s posebnim dovoljenjem pristojnega organa;

– ograjevanje parkirnih prostorov.

(2) Z globo 80 eurov se kaznuje za prekršek posameznik in posameznik, ki samostojno opravlja dejavnost, ki ravna v nasprotju z določbo prejšnjega odstavka tega člena.

(3) Z globo 400 eurov se kaznuje za prekršek pravna oseba in samostojni podjetnik posameznik, ki ravna v nasprotju z določbo prvega odstavka tega člena, odgovorna oseba pravne osebe in samostojnega podjetnika posameznika pa z globo 80 eurov.

1. člen

(1) Na javnih parkirnih površinah je s soglasjem pristojnega organa dovoljeno:

– postavljanje prodajnih stojnic,

– izvajanje športnih, kulturno zabavnih in drugih prireditev in

– organizirati zborovanja, sejme in druge dogodke.

(2) S soglasjem za uporabo javnih parkirnih površin se določijo pogoji uporabe javnih parkirnih površin in čas njenega trajanja.

(3) Z globo 80 eurov se kaznuje za prekršek posameznik in posameznik, ki samostojno opravlja dejavnost, ki izvaja na javni parkirni površini na in ob vozišču občinske ceste dejavnost iz prvega odstavka tega člena brez soglasja pristojnega organa.

(4) Z globo 400 eurov se kaznuje za prekršek pravna oseba in samostojni podjetnik posameznik, ki na javnih parkirnih površinah na in ob vozišču občinske ceste ravna v nasprotju s prvim odstavkom tega člena, odgovorna oseba pravne osebe in samostojnega podjetnika posameznika pa z globo 80 eurov.

1. člen

(1) Javne parkirne površine upravlja Občina Poljčane ali od nje pooblaščeni izvajalec.

(2) Letno in zimsko vzdrževanje javnih parkirnih površin opravlja pooblaščeni izvajalec rednega vzdrževanja občinskih cest.

(3) Pristojni organ lahko v primerih iz drugega odstavka tega člena na krajevno običajen način objavi poziv, da je potrebno v času, določenem v pozivu, iz javnih parkirnih površin, namenjenih parkiranju vozil, umakniti vozila.

|  |
| --- |
| ODSTRANJEVANJE NEPRAVILNO USTAVLJENIH IN PARKIRANIH VOZIL TER ZAPUŠČENIH VOZIL NA JAVNIH POVRŠINAH |
| 1. člen |

 (1) Odvoz vozila, za katerega je bil odrejen odvoz skladno s predpisi o pravilih cestnega prometa, opravi pooblaščeni izvajalec za izvajanje službe odvoza vozil (v nadaljevanju: izvajalec odvoza).

(2) Odvoz se opravi na stroške lastnika oziroma voznika vozila. Vozilo se odstrani na varovan prostor, posebej določen za ta namen (v nadaljevanju: skladišče vozil).

(3) Vozilo se preda vozniku ali lastniku vozila ob predložitvi listine, s katero se ugotovi njegova identiteta ter dokazila o poravnavi stroškov odvoza in hrambe vozila.

1. člen

 (1) Če pride voznik k vozilu potem, ko je občinski redar že pozval izvajalca odvoza in napisal odredbo za odvoz, vendar vozilo še ni bilo odpeljano, mora lastnik vozila plačati 50 % višine stroškov za odvoz.

(2) Šteje se, da je vozilo odpeljano, ko pajek spelje z mesta, kjer je naložil parkirano vozilo.

1. člen

(1) Občinski redar mora vsako vozilo, za katero je odredil odvoz, fotografirati in napisati odredbo izvajalcu odvoza.

(2) Odredba vsebuje datum prekrška, čas prekrška, kraj prekrška, registrsko številko vozila, znamko vozila, številko obvestila o prekršku in zapisnik o stanju vozila. En izvod odredbe prejme izvajalec odvoza in je priloga zapisnika, ki ga izpolni izvajalec odvoza.

(3) V primeru poškodovanja vozila ali drugih poškodb, nastalih zaradi izvajanja tega odloka, je izvajalec odvoza dolžan poravnati nastalo škodo.

1. člen

 Občinski redar mora o vsakem opravljenem odvozu obvestiti policijo. Sporočiti je treba:

* registrsko označbo vozila, za katerega je bil odrejen odvoz,
* datum in uro odvoza,
* izvajalca odvoza,
* mesto hrambe vozila oziroma mesto, kjer je možno vozilo prevzeti.

1. člen

(1) V primeru, da na vozilu ni registrskih tablic, hkrati pa tudi na drug primeren način ni mogoče pridobiti podatkov o lastniku vozila, lahko upravljavec skladišča vozil odredi tudi odklepanje vozila. Lastnik vozila je neznan, če ni mogoče pridobiti uradnih podatkov o lastniku vozila.

(2) Kadar lastnika vozila ni mogoče ugotoviti in je vrednost vozila manjša od stroškov, povezanih z odstranitvijo, hrambo in javno dražbo, stroške odstranitve in uničenja vozila krije Občina Poljčane.

(3) Izvajalec odvoza preda vozilo skladno z odredbo za odvoz v hrambo upravljavcu skladišča vozil in o tem napiše zapisnik.

1. člen

 Upravljavec skladišča vozil zagotavlja za varovanje vozil:

* ograjen prostor,
* 24-urno fizično zavarovanje prostora,
* poslovni prostor za opravljanje administrativnih opravil.

1. člen

Upravljavec skladišča vozil mora voditi evidenčno knjigo, ki vsebuje naslednje podatke: odredbo o odvozu, fotografijo vozila, datum in uro prevzema vozila, podatke o lastniku vozila, če je ta znan, stroške, povezane z odvozom in varovanjem vozila, podatke o prodaji vozila, dohodek od prodanega vozila.

1. člen

(1) Če lastnik vozila tega ne prevzame v 15 dneh od dneva predaje vozila v hrambo, ga je upravljavec skladišča vozil dolžan pozvati, da vozilo odpelje v 15 dneh od vročitve poziva. Upravljavec skladišča vozil izroči vozilo lastniku na podlagi listine, ki dokazuje lastništvo in po plačilu stroškov odstranitve in hrambe vozila. Če lastnik vozila ne prevzame v predpisanem roku, se vozilo proda na javni dražbi ali se uniči.

(2) Kadar ni mogoče ugotoviti lastnika vozila, upravljavec skladišča vozil preko sredstev javnega obveščanja, oglasne deske Občine Poljčane ali na drug krajevno običajen način objavi razglas o vozilu, v katerem se pozove neznanega lastnika, da prevzame vozilo v roku iz prvega odstavka tega člena proti plačilu vseh stroškov ter se ga opozori, da bo v nasprotnem primeru vozilo prodano na javni dražbi oziroma uničeno. Kadar se razglas o vozilu objavi na oglasni deski Občine Poljčane ali na drug krajevno običajen način, mora biti poziv objavljen vsaj 15 dni.

1. člen

(1) Po roku iz poziva, določenega v 20. členu tega odloka, se vozilo večje vrednosti proda na javni dražbi, ki jo po potrebi organizira upravljavec skladišča vozil.

(2) Vrednost vozila ugotovi pooblaščeni ocenjevalec vrednosti motornih vozil ali drug pooblaščeni ocenjevalec vrednosti za ustrezno strokovno področje, imenovan v skladu z zakonom, ki ureja revidiranje, ali sodni cenilec, imenovan na podlagi zakona, ki ureja status in delovanje sodnih cenilcev (v nadaljevanju: cenilec) in o tem poda pisno mnenje (cenitev).

1. člen

(1) Iz izkupička od prodanega vozila upravljavec skladišča vozil pokrije stroške odstranitve vozila, hrambe vozila, stroške cenilca in javne dražbe. Preostanek od izkupička pripada lastniku vozila.

(2) Kadar se na javni dražbi prodaja vozilo, katerega lastnik ni znan, se izkupiček od prodanega vozila po pokritju vseh stroškov nakaže na transakcijski račun Občine Poljčane.

1. člen

(1) Če se vozilo na javni dražbi ne more prodati oziroma kadar je vozilo manjše ali neznatne vrednosti, se vozilo uniči.

(2) Šteje se, da je vozilo manjše ali neznatne vrednosti, kadar so stroški odstranitve vozila, hrambe vozila, stroški cenilca in javne dražbe večji od uradno ocenjene vrednosti vozila.

1. člen

Stroške, povezane z odstranitvijo vozila, hrambo vozila, cenilca in javne dražbe, se izterja od lastnika vozila po predpisih o davkih občanov.

# NADZOR

1. člen

Nadzor nad izvajanjem določb tega odloka, za kršitev katerih je predpisana globa, opravlja medobčinsko redarstvo.

# PREHODNE IN KONČNE DOLOČBE

1. člen

Ta odlok začne veljati petnajsti dan po objavi v Uradnem glasilu slovenskih občin.

Številka: 007-0001/2020

Poljčane, dne

Župan

Občine Poljčane

Stanislav Kovačič